CELEX: 62018CN0814
Language: el
Date: 2018-12-21 00:00:00
Title: Υπόθεση C-814/18: Αίτηση προδικαστικής αποφάσεως την οποία υπέβαλε το College van Beroep voor het bedrijfsleven (Κάτω Χώρες) στις 21 Δεκεμβρίου 2018 — Ursa Major Services BV κατά Minister van Landbouw, Natuur en Voedselkwaliteit

1.4.2019   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 122/9
            
         
      Αίτηση προδικαστικής αποφάσεως την οποία υπέβαλε το College van Beroep voor het bedrijfsleven (Κάτω Χώρες) στις 21 Δεκεμβρίου 2018 — Ursa Major Services BV κατά Minister van Landbouw, Natuur en Voedselkwaliteit
      (Υπόθεση C-814/18)
      (2019/C 122/10)
      Γλώσσα διαδικασίας: η ολλανδική
      
         Αιτούν δικαστήριο
      
      College van Beroep voor het bedrijfsleven
      
         Διάδικοι στην υπόθεση της κύριας δίκης
      
      
         Προσφεύγουσα: Ursa Major Services BV
      
         Καθού: Minister van Landbouw, Natuur en Voedselkwaliteit
      
         Προδικαστικά ερωτήματα
      
      
                  1)
               
               
                  Εφαρμόζεται το άρθρο 55, παράγραφος 1, του κανονισμού 1198/2006 (1) στη σχέση μεταξύ του χορηγούντος την επιδότηση, εν προκειμένω του Υπουργού, και του δικαιούχου (λήπτη της επιδοτήσεως);
               
            
                  2)
               
               
                  Σε περίπτωση που στο πρώτο ερώτημα δοθεί η απάντηση ότι το άρθρο 55, παράγραφος 1, του κανονισμού 1198/2006 εφαρμόζεται στη σχέση μεταξύ του χορηγούντος την επιδότηση και του δικαιούχου: μπορούν οι δαπάνες που έχουν πραγματοποιηθεί από τρίτο (ενδεχομένως μέσω συμψηφισμού) να χαρακτηριστούν ως δαπάνες που έχουν όντως πραγματοποιηθεί από τον δικαιούχο κατά την έννοια του άρθρου 55, παράγραφος 1, του κανονισμού 1198/2006;
               
            
                  3)
               
               
                  Σε περίπτωση που στο δεύτερο ερώτημα δοθεί η απάντηση ότι οι δαπάνες που έχουν πραγματοποιηθεί από τρίτο (ενδεχομένως μέσω συμψηφισμού) δεν μπορούν να χαρακτηριστούν ως δαπάνες που έχουν όντως πραγματοποιηθεί από τον δικαιούχο κατά την έννοια του άρθρου 55, παράγραφος 1, του κανονισμού 1198/2006:
                  
                              α)
                           
                           
                              σημαίνει μια εκτελεστική πρακτική κατά την οποία ο χορηγών την επιδότηση θεωρούσε συστηματικά τις συνεισφορές τρίτων ως δαπάνες που έχουν όντως πραγματοποιηθεί από τον δικαιούχο κατά την έννοια του άρθρου 55, παράγραφος 1, του κανονισμού 1198/2006 ότι δεν μπορούσε να αναμένεται ότι ο δικαιούχος θα ανακάλυπτε αυτήν την εσφαλμένη ερμηνεία, εκ μέρους του χορηγούντος την επιδότηση, του άρθρου 55, παράγραφος 1, του κανονισμού 1198/2006, με αποτέλεσμα ο δικαιούχος να μπορεί να αξιώσει την επιδότηση όπως χορηγήθηκε σε αυτόν, και
                           
                        
                              β)
                           
                           
                              πρέπει τότε οι συνεισφορές των τρίτων να θεωρηθούν ως δαπάνες που έχουν όντως πραγματοποιηθεί από τον δικαιούχο κατά την έννοια του άρθρου 55, παράγραφος 1, του κανονισμού 1198/2006 (οπότε καθορίζεται υψηλότερο ποσό επιδοτήσεως) ή
                           
                        
                              γ)
                           
                           
                              πρέπει τότε, βάσει της αρχής της προστασίας της δικαιολογημένης εμπιστοσύνης και/ή της αρχής της ασφάλειας δικαίου, να παραλειφθεί η ανάκτηση της αχρεωστήτως χορηγηθείσας επιδοτήσεως;
                           
                        
                              δ)
                           
                           
                              ασκεί συναφώς επιρροή το αν ο χορηγών την επιδότηση χορήγησε επίσης, όπως στην υπό κρίση υπόθεση, προκαταβολή της επιδοτήσεως;
                           
                        
            
         (1)  Κανονισμός (ΕΚ) 1198/2006 του Συμβουλίου, της 27ης Ιουλίου 2006, για το Ευρωπαϊκό Ταμείο Αλιείας (ΕΕ 2006, L 223, σ. 1).